'మత్తు వదలరా' సినిమాతో హీరోగా పరిచయమైన సంగీత దర్శకుడు కీరవాణి కుమారుడు శ్రీ సింహా కోడూరి నటిస్తున్న రెండో సినిమా ''తెల్లారితే గురువారం''. ఈ రొమాంటిక్ కామెడీ ఎంటర్టైనర్ తో మణికాంత్ అనే కొత్త దర్శకుడు ఇండస్ట్రీకి పరిచయం అవుతున్నాడు. సాయి కొర్రపాటి సమర్పిస్తున్న ఈ చిత్రాన్ని వారాహి చలన చిత్రం - లౌక్య ఎంటర్టైన్మెంట్స్ బ్యానర్లపై రజని కొర్రపాటి - రవీంద్ర బెనర్జీ ముప్పనేని సంయుక్తంగా నిర్మిస్తున్నారు. ఇప్పటికే విడుదలైన ప్రచార చిత్రాలు ఈ సినిమాపై ఆసక్తిని కలిగించాయి. ఈ క్రమంలో తాజాగా వెరైటీగా సినిమా రిలీజ్ డేట్ ని ఓ వీడియో ద్వారా అనౌన్స్ చేసిన హీరో టీజర్ అప్డేట్ ఇచ్చాడు.
'తెల్లారితే గురువారం' సినిమా రిలీజ్ కోసం స్లాట్ వెతికిన హీరో మార్చి 11న 'జాతిరత్నాలు' - మార్చి19న 'చావు కబురు చల్లగా' - ఏప్రిల్ 9న 'వకీల్ సాబ్' విడుదల ఉన్నాయని ఇంకా ముందుకు వెళ్తే పెద్ద సినిమాలు ఉన్నాయని.. అందుకే మధ్యలో మార్చి 27న తన సినిమాని రిలీజ్ చేయనున్నట్లు సింహా పేర్కొన్నాడు. అలానే ఈ చిత్రానికి సంబంధించిన టీజర్ ని ఫిబ్రవరి 26న మధ్యాహ్నం గం. 1.24 నిమిషాలకు విడుదల చేస్తున్నట్టు వెల్లడించారు. ఇకపోతే ఈ చిత్రంలో శ్రీసింహా సరసన చిత్రా శుక్లా - మిషా నారంగ్ హీరోయిన్లుగా నటిస్తున్నారు. కీరవాణి మరో తనయుడు కాలభైరవ ఈ సినిమాకి సంగీతం సమకూరుస్తున్నాడు. ఈ చిత్రానికి సురేష్ రగుతు సినిమాటోగ్రాఫర్ గా వ్యవహరించగా.. సత్య ఎడిటింగ్ వర్క్ చేస్తున్నాడు.
'mattu vadalara' sinimaatho heeroga parichayamaina sangeeta darsakudu keeravaani kumarudu shree simha koduri natistunna rendo sinima ''tellarithe guruvaram''. ee romantic comedy entertiner thoo manikant ane kotta darsakudu industriki parichayam avutunnadu. saayi korrapati samarpistunna ee chitraanni varahi chalana chitram - loukya entertinements banarlapai rajani korrapati - ravindra benerji muppaneni samyuktamgaa nirmistunnaaru. ippatike vidudalaina prachaara chitraalu ee cinemapai aasaktini kaliginchaayi. ee kramamlo taajaagaa veraitiigaa sinima rillees date ni oo veedio dwara anouns chesina heero teaser apdate ichadu.
'tellarithe guruvaram' sinima rillees kosam slat vetikina heero marchi 11na 'jaatiratnaalu' - marchi19na 'chaavu kaburu challaga' - epril 9na 'vakeel sab' vidudala unnaayani inka munduku velte pedda cinimaalu unnaayani.. anduke madhyalo marchi 27na tana cinimani rillees cheyanunnatlu simha perkonnadu. alaane ee chitraaniki sambandhinchina teaser ni fibravari 26na madhyaahnam gam. 1.24 nimishaalaku vidudala chestunnattu velladinchaaru. ikapothe ee chitramlo srisinha sarasana chitra shukla - misha narang heroinluga natistunnaaru. keeravaani maro tanayudu kalabhairava ee sinimaki sangeetam samakuurustunnaadu. ee chitraaniki suresh ragutu cinematographer gaa vyavaharinchagaa.. satya editing work chestunnadu.